חדשות טובות - העמקה בנושא שנתי

**פעילות 1 :מדוע שוויון בין כולם הוא חשוב?**

מטרה:

1 .לעורר אצל החניכים מודעות לחוסר השוויון שקיים בעולם.

2 .לדבר על הזכות לשוויון וחשיבותה כחלק מזכויות האדם שלנו.

ציוד: לוח משחק סולמות וחבלים, שחקנים וקוביה

מהלך הפעילות:

משחקי חוסר שיוויון, 35 דק׳

נקיים 2 משחקים בהם יתקיים חוסר שוויון בין החניכים :

הראשון הוא סולמות ונחשים, (אפשר להכניס לתוך הלוח גם משימות מצחיקות כדי להפוך את

המשחק ליותר אטרקטיבי) כל חניך (או זוג/ שלשה, תלוי בגודל הקבוצה) מקבל שחקן בלוח

המשחק ומתקדם על הלוח על פי המספרים שיוצאים לו בהטלת הקוביה, במידה והוא מגיע לסולם,

הוא מתקדם קדימה בלוח המשחק עד לנקודה בה הסולם מסתיים, ובמידה והוא מגיע לנחש הוא

חוזר חזרה אל המקום בו הנחש מסתיים.

נקיים את המשחק כך שלכל אחד מהחניכים יהיו נקודות פתיחה שונות.

המשחק השני הוא תחרות ריצה, לפני תחילת התחרות נקריא לחניכים היגדים, כל מי שההיגד נכון

לגביו מתקדם צעד קדימה, כך שבסיום לכל חניך נקודת פתיחה שונה במסלול וכך מתחיל המירוץ.

ההיגדים:

- כל מי שיש לו יותר מ-3 אחים

- כל מי שיש לו חיית מחמד כלשהי

- כל מי שיש לו את האות א׳ בשם

- כל מי שיש לו שיער מתולתל

- כל מי שיש לו אנדרואיד

דיון בעקבות המשחקים, 10 דק':

- איך זה מרגיש שמשחקים את המשחק בצורה כזו?

- מדוע חוסר שוויון יכול להיות דבר מרגיז?

- איפה בחיים האמיתיים חוסר שוויון פוגש אותנו?

- בבית נוער יש שוויון? איך הוא בא לידי ביטוי? איפה הוא חסר לכם?

ציור שיווין ודיון - 10 דק'

נראה לחניכים ציור המדגים שוויון בחברה [בנספח]. אפשר להכין את הציור כפאזל שחלקיו

מוחבאים בחדר ועל הקבוצה למצוא ולהרכיב יחד.

דיון על הציור:

- מה משמעות הציור?

- האם שוויון הוא דבר חשוב? מדוע?

- האם תמיד חשוב שיהיה שוויון?

- שוויון הוא בהכרח שכולנו מקבלים את אותו הדבר?

- מדוע הזכות לשוויון היא זכות אדם חשובה?

סיכום: חוסר שיוויון הוא מצב בו אחד מקבל יותר מהאחר בלי צדק. מצב של חוסר שיוויון הוא

מצב לא הוגן שצריך לשנות אותו. בחברה שלנו היינו רוצים שלכל אחד יהיה מה שהוא צריך. גם

חלוקה שווה לא מביאה לשיוויון אם אחד צריך יותר.

**פעילות 2 :משבר האקלים וגרטה טונברג**

מטרות: לתת השראה להשפעה של נערות על העולם תוך עיסוק במשבר האקלים ובגרטה טונברג.

ציוד: לוח/טוש ובריסטול, במקרן, מחשב ורמקולים בהצגת התמונה והכתבות,

מהלך הפעילות

פתיחה: מתודת שמש, 5 דק'

נערוך שמש אסוציאציות ובמרכזה 'משבר האקלים': מה אתם יודעים על משבר האקלים? מדוע

הוא נקרא משבר?

חידון פלסטיק, 15 דק'

נעשה לחניכים חידון על פלסטיק ושימוש בפלסטיק בישראל ובעולם. (קהוט/טריוויה וכו').

המטרה היא לבדוק עד כמה החניכים מודעים למשבר הפלסטיק העולמי, כחלק מרכזי ממשבר

האקלים איתו אנו מתמודדים. שאלות לחידון בנספחים.

טביעת רגל אקולוגית, 15 דק'

שאלון "טביעת רגל אקולוגית" בקישור הבא- footprint-ecological/il.org.heschel://https

בשאלון הם נשאלים על הרגלי היום יום שלהם, ולאחר מכן מחשב- אם כל האנשים בעולם היו

חיים כמוך כמה כדורי ארץ היינו צריכים כדי לחיות פה (כמעט בכל המקרים יוצא יותר מכדור

ארץ אחד).

אפשרות אחת היא שיענו אישית על השאלון אפשרות שנייה היא להעמיד את החניכים בשורה,

ולהקריא היגידים מתוך השאלון שקשורים לטביעת הרגל האקולוגית שלהם, החניכים יצטרכו

לקחת צעד אחד קדימה בכל היגיד שנכון לגביהם ולספור כמה צעדים הם הלכו. בסוף המתודה יש

מקרא שמחשב לפי מספר הצעדים את טביעת הרגל האקולוגית של כל אחד. [היגדים ומספר

צעדים בנספח.]

5 מתנות, 10 דק'

נבקש מכל חניך להכין רשימה של 5 הדברים האחרונים שהוא קנה או שקנו לו. לאחר מכן נשאל

את החניכים- באיזו תדירות אתם משתמשים בחפצים האלה? האם הם הכרחיים מאוד עבורכם? או

שאולי יכולתם לוותר עליהם? מה יקרה להם אחרי שתסיימו להשתמש בהם? כמה חפצים יש לכם

בבית שאתם לא באמת צריכים? בכמה דברים שקניתם השתמשתם רק פעם אחת וזרקתם? האם

אפשר להימנע מזה? איך?

\*אפשר גם לעשות יחד רשימה של רעיונות איך אפשר לצמצם פסולת בחיי היום יום שלנו.

מתודה "אויר בבקבוקים" 10 דק'

נראה לחניכים תמונה של מר אוה'ר מהסרט "הלורקס" (בנספח). עפ"י הסיפור מר אוה'ר כורת את

העצים ומוכר אוויר בבקבוקים, נשאל: האם לדעתכם היום יש מישהו שמוכר אוויר? האם זה בכלל

הגיוני?

לאחר מכן נציג בפני החניכים כתבה על בחור קנדי שאכן מוכר אוויר לסינים בבקבוקים היום בגלל

זיהום האוויר הקשה שם.

מתודה גרטה, 10 דק'

נראה לחניכים את הסרטון על גרטה טונברג, צעירה בת 16 שבחרה להשפיע ולשנות את העולם

ולקדם את העשיה שתוביל לפתרון משבר האקלים

https://www.youtube.com/watch?v=cREDB7DRBAs

- מה אתם חושבים על הדרך שבה אנחנו מתייחסים לסביבה?

- מה לדעתכם עלינו לעשות עם המשבר הזה?

- מה אתם חושבים על בחירתה של גרטה? האם לדעתכם היא מצליחה ותצליח להשפיע?

- מה אנחנו יכולים ללמוד ממנה?

- האם ילדים ובני נוער יכולים להשפיע ולשנות דברים שמפריעים להם?

גם אתםן יכולותים, 10 דק'

בנות כמה הן היו כשהתחילו לעשות שינוי לטובת משבר האקלים? בנות כמה הן היו כשהתחילו

לפעול בסדר גודל בין לאומי? להסביר שהן התחילו את השינוי שלהן כבר כשהיו ממש בגיל

החניכים שלנו. לשאול את החניכים אם לדעתם גם הם יכולים לעשות שינוי? איך אפשר להתחיל

לפעול למען משבר האקלים? מה אני יכול לשנות בחיי היום יום שלי כדי להקטין את טביעת הרגל

האקולוגית שלי?

להגיד לחניכים שגם הם יכולים לעשות שינוי אם יפעלו למען זה, ושכל אדם עם מטרה והתמדה

יכול לעשות שינוי.

**פעילות 3 :הזכות לחינוך ומלאלה יוסיפזאי**

מטרת הפעילות: להסביר את חשיבות הזכות לחינוך. 2 .לחשוף את החניכים לכך שזו זכות

שנפגעת בכל רחבי העולם

ציוד: רמקול, מקרן, מחשב,

מהלך הפעילות:

פתיחה: נערה שזכתה בפרס נובל, 10 דק'

נציג בפני החניכים את הסיפור של מלאלה יוסיפזאי, נערה פקיסטנית שזכתה בפרס נובל בעקבות

כך שהגנה על הזכות שלה ושל נערות פקיסטניות רבות אחרות להשכלה ולחינוך, זכות זו שלהן

נפגעה עם השתלטות הטליבאן על פקיסטן. מלאלה נורתה בידי אנשים שניסו להשתיק אותה

כשדיברה והגנה על זכות זו באופן פומבי.

אפשר להראות את הסרטון או קטעים ממנו:

https://www.youtube.com/watch?v=bdH5DwC62eg&t=4s

מידע על מלאלה:

https://he.wikipedia.org/wiki/%D7%9E%D7%9C%D7%90%D7%9C%D7%94\_%D7%99%D7

%95%D7%A1%D7%A4%D7%96%D7%90%D7%99

דיון, 10 דק'

- האם אתם מבינים מדוע הייתה חשובה למלאלה הזכות לחינוך?

- איך היו נראים חיינו בלי חינוך והשכלה?

- מה אתם חושבים על הדרך בה פעלה? האם היא אמיצה?

- האם הזכות לחינוך חשובה בעיניכם?

- גם אם בית הספר לא תמיד כיף, האם חשוב לדעת שתמיד נוכל ללכת אליו?

- למה חשוב ללכת לבית ספר בעצם?

סרטון הזכות לחינוך, 10 דק'

נציג לחניכים סרטון המדבר על החשיבות של הזכות לחינוך

https://www.youtube.com/watch?v=JD4X9x8eUAM

דיון, 10 דק'

- האם אתם מכירים מקומות בהם מתקיימת פגיעה בזכות של אנשים לחינוך?

- האם יש מקומות בהם ילדים לא יכולים ללכת לבית ספר? זה דבר טוב?

- איך זה יכול להשפיע עלינו?

הזכות לחינוך בישראל, 10 דק'

- האם ייתכן כי הזכות לחינוך תפגע גם בישראל?

נציג בפני החניכים כתבה על ילד אתיופי שלא פתח את שנת הלימודים יחד עם חבריו כי בתי

הספר לא קיבלו אותו בשל מוצאו:

https://www.ynet.co.il/articles/0,7340,L-3437682,00.html

- מה אתם מרגישים כשאתם שומעים על המקרה הזה?

- האם הוא הגיוני? מתקבל על הדעת?

**פעילות 4 :מה עושים כאשר יש זכויות שמתנגשות זו בזו?**

מטרת הפעילות:

1 .לדון בעובדה שאיננו יכולים לשמור על כל הזכויות כל הזמן, ובבעייתיות שבעובדה זו

2 .לדבר על הזכויות המתנגשות בחיינו היום עם משבר הקורונה.

ציוד: פטיש, גלימה, זכויות שקריות ונכונות בנספח, סיפורי זכויות מתנגשות,

פתיחה: 10 דק'

נערוך חידון על זכויות ילדים, בכל פעם אקריא זכות אמיתית /שקרית והחניכים יצטרכו להצביע

אם הזכות נכונה או לא. (בנספח)

זכויות מתנגשות: 15 דק'

נחלק את הקבוצה ל-3 תתי קבוצות, כל קבוצה תקבל סיפור בו מתנגשות 2 זכויות, (כדאי להדפיס

את רשימת זכויות האדם או להקרין אותה כדי לעזור לחניכים) כל קבוצה תצטרך לקרוא את

הסיפור ולהבין מהן 2 הזכויות המתנגשות בו. הקבוצה תצטרך להכריע בסיפור איזו זכות יותר

חשובה מבין השתיים וכיצד צריך לנהוג בסוגיה הזו.

סיפור 1:

עידו חשוד בכך שגנב מחנות צעצועים כמה משחקים בשבוע שעבר יחד עם חבריו, לאחר שנעצר

בתחנת המשטרה לקחו ממנו השוטרים את הטלפון הנייד על מנת לקרוא שיחות עם החברים

החשודים כדי לבדוק האם דיברו על הגניבה.

סיפור 2:

אחרי הצהריים כשחזרה יעל מבית הספר, היא הבחינה בכך שחברתה לכיתה מרים יושבת בחצר

ביתה (הבית של יעל בעל חצר פרטית שמגודרת בגדר). יעל ביקשה ממרים לצאת מהבית כי היא

נכנסה בלי רשות לחצר, ומרים ענתה לה כי היא חופשיה להסתובב איפה שתרצה.

סיפור 3:

לאחר שמגפת הקורונה פרצה והגיעה לישראל, הוחלט בממשלה כי על התושבים להכנס לסגר ולא

לצאת מהבית שלא לצורך כדי לשמור על בריאותם, בשל כך, הלימודים בבתי הספר הועברו

לאפליקציית "זום", דבר שפגע ברמת הלמידה ויצר פערים עצומים בלמידה בכל הארץ.

דיון 10 דק':

- האם קורה הרבה שזכויות אדם מתנגשות זו בזו?

- האם כולם יכולים לקבל את זכויות האדם שלהם תמיד?

- מה אנחנו צריכים לעשות במקרה שבו זכויות מתנגשות?

- האם לפעמים צריך לשלול מאנשים זכויות מסוימות למרות שהן זכויות אדם? מתי?

בית משפט מדומה 20 דק':

נחשוב יחד כקבוצה, האם ההתמודדות עם משבר הקורונה פגעה בזכויות מסוימות שלנו? מהן

הזכויות שנפגעו? איך הן נפגעו?

לאחר מכן נבחר 2 זכויות שמתנגשות זו בזו במהלך המשבר הקורונה - הזכות לחיים וביטחון

לעומת הזכות להפגין / להתפלל/ חופש התנועה / הזכות לפרטיות.

ניצור בית משפט מדומה ונבחר נציגים שיצטרכו לייצג את הזכויות השונות, כל פעם חניך בתורו

יציג את הזכות שעליה הוא מגן ולמה היא חשובה, ואל מולה הנציג השני יציג את הזכות

המתנגשת איתה במשבר הקורונה, ועל הקבוצה לבחור ולהחליט כיצד צריך לנהוג במקרי הפגיעה

בזכויות הללו.

סיכום: גם כאשר זכויות מתנגשות צריך להתחשב. כאשר זכויות מתנגשות צריך לתת למצוא פשרה

או לתת לזכות שבהעדרה יפגעו יותר קשה להתקיים.

**פעילות 5 :האם לכולם מגיעה הזכות למשפחה?**

מטרת הפעילות-

1 .לדון בשוני שיש בין המשפחות שלנו ובמאפיינים השונים שלהם

2 .לדון בפגיעה בזכותם של קהילת הלהט"ב למשפחה

ציוד: בריסטולים, טושים, עיתונים, חומרי יצירה, פתקים עם תכונות של משפחה כפול 2 ,מקרן,

מחשב, רמקולים

המשפחה שלי בקולז', 25 דק':

נחלק לחניכים.ות בריסטולים, עיתונים, טושים, וחומרי יצירה ונבקש מכל אחד מהם להכין קולאז

על המשפחה שלהם, מה היא מסמלת עבורם? מה מאפיין אותה? איך הוא/היא היו מתארים אותה?

לאחר מכן כל חניך.ה יוכל לשתף את מה שהכינו.

● בבתי נוער שיש אפשרות אפשר וכדאי לעשות את היצירה באופן דיגיטלי בכל אפליקציה

שניתן לעשות בה קולאז.

המשפחה המושלמת? 10 דק'

נחלק את הקבוצה ל-2 ונקיים מירוץ שליחים, על כל קבוצה להרכיב את המשפחה המושלמת

בעינייה בדרך הבאה- בכל פעם ירוץ חניך אחד אל סל מלא בתכונות ובפרטים המרכיבים משפחה,

על כל קבוצה לבחור 7 פריטים שהופכים משפחה למשפחה אידיאלית, לאחר המירוץ כל קבוצה

תציג את התכונות או הפרטים שהיא בחרה.

- אבא

- אמא

- אח.ות גדולים

- אח.ות קטנים

- חיית מחמד

- הקשבה

- אכפתיות

- אהבה

- כיף

- פתיחות

- סומכים אחד על השנייה

- נוחות

דיון, 10 דק'.

- האם המשפחות של כולנו זהות?

- האם משפחה טובה חייבת להיות משפחה שבה ההורים הם אבא ואמא?

- מי קובע מה נכון ומה לא נכון לגבי משפחה?

סרטון משפחות 15 דק'.

נציג בפני החניכים את הסרטון "סליחה על השאלה- ילדים למשפחות גאות" (או חלק ממנו)

https://www.youtube.com/watch?v=9JHDCngGnMM&t=1s

גרסה מקוצרת:

https://www.youtube.com/watch?v=59OD2PgKXtI

דיון, 10 דק':

- יכול להיות שגם במשפחות גאות יש תכונות שחשובות לכולנו במשפחה שלנו?

- האם זה נכון וצודק לפגוע בזכותם של זוגות חד מיניים להקים משפחה בישראל?

- מישהו יודע כיצד נפגעת זכותם של זוגות חד מיניים להקים משפחה?

לסיכום, הזכות למשפחה מאוד חשובה. לכל אחד ואחת מגיעה תחושה של שייכות למשפחה שלה.

כל משפחה שונה מהאחרת אבל לכל משפחה בכל צורה שהיא מתקיימת יש זכות להתקיים. לא

משנה איזה סוג משפחה זו.

פעילות 6 לחקור וללמוד על זכויות

מטרת הפעילות: הכנות לבחירת נושא לפרויקט ורכישת מיומנויות חקר והצגה.

ציוד: מחשבים, בריסטולים, טושים, חדר השראה למחקר,

הנחיות לפעילות: בפעילות זו נתחיל לכוון את החניכימות לקראת בחירה של פרויקט. חשוב

בפעולה זו שהחניכימות יוכלו לבחור. עשו איתם תהליך של בחירה של נושא. כל זוג/שלישיה

יבחרו מבין הנושאים הבאים לחקור עליהם.

זמן השראה בחדר וחלוקה לזוגות/שלישיות - 10 דק'

כדי שיהיה להם יסוד לבחירת נושא עליכם להכין חדר שבו תלויות הדגמות של האפשרויות/

הכותרות/תמונות של האישים ו/או של זכויות שיש הפרה שלהן בעולם שלהלן.

זמן חקירה והכנת המידע להצגה - 20 דק'

על החניכימות לבחור מישהו שפעל למען זכויות האדם וצריך לחפש עליו מידע ולהציג את מה

שחקרו. כדאי שההצגה תהיה על פוסטר שיכינו או במצגת דיגיטלית.

- נלסון מנדלה

- מרטין לותר קינג

- מהטמה גנדי

- ז'אן ז'ק רוסו

- אלינור רוזוולט

אפשרות נוספת היא לבחור זכות מסוימת מבין זכויות האדם המופיעות בהצהרה ויחקור, האם יש

מקומות בעולם בהן הזכות הזו לא נשמרת? מה היקף הפגיעה בזכות הזו? באיזו מדינות מצאתם

שמתקיימת פגיעה?

(ניתן להשתמש באתר אמנסטי, המכון הישראלי לדמוקרטיה, מאוחדים למען זכויות האדם)

זמן הצגת תוצרים - 10 דק'

סיכום: כל הכבוד על המאמץ שהשקעתם בלחקור על אנשי זכויות אדם ועל הפרת זכויות. כל

הכבוד על התוצרים שלכם. התאמנו היום על בחירה, חקירה והצגת תוצרים. אלו הן אבני היסוד

של הפרויקט השנתי שלנו.